Държавен вестник, бр. 77, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  77
(3) Изискванията на ал. 1 се прилагат и за 
всички други лица, които могат да сключват 
самостоятелно или съвместно с друго лице 
сделки за сметка на инвестиционното дру­
жество.
(4) Обстоятелствата по ал. 1, т. 1 се удос­
товеряват със свидетелство за съдимост, съ­
ответно с еквивалентен документ, а по ал. 1, 
т. 2 – 5 се удостоверяват с декларация.
(5) Лицата по ал. 1 – 3 уведомяват коми­
сията за всяка промяна в декларираните от 
тях обстоятелства по ал. 1 в срок три работни 
дни от промяната.
Чл. 11. Разпоредбите на тази част не се 
прилагат за дейността на:
1. предприятия за колективно инвестира­
не, които набират парични средства, без да 
предлагат публично дяловете си за продажба 
в рамките на Европейския съюз или в части 
от него; 
2. предприятия за колективно инвестиране, 
чиито дялове съгласно правилата на фонда 
или устава на инвестиционното дружество 
може да се предлагат публично само в трети 
държави;
3. предприятия за колективно инвестиране, 
уредени в част трета, доколкото в този закон 
не е предвидено друго;
4. холдингови дружества, чиито средства 
са инвестирани чрез дъщерните им друже­
ства преимуществено в активи, различни от 
прехвърляеми ценни книжа по чл. 38, ал. 1. 
Г л а в а  в т о р а
ИЗДАВАНЕ И ОТНЕМАНЕ НА ЛИЦЕНЗ 
НА ИНВЕСТИЦИОННО ДРУЖЕСТВО И 
НА РАЗРЕШЕНИЕ ЗА ОРГАНИЗИРАНЕ И 
УПРАВЛЕНИЕ НА ДОГОВОРЕН ФОНД
Чл. 12. (1) За издаване на лиценз за из­
вършване на дейност като инвестиционно 
дружество се подава заявление до комисията 
по образец, одобрен от заместник-председа­
теля, към което се прилагат:
1. уставът;
2. данни за записания и внесения капитал;
3. данните и другите необходими докумен­
ти за членовете на съвета на директорите 
на инвестиционното дружество, съответно 
за физическите лица, които представляват 
юридически лица, членове на съвета на ди­
ректорите или за други лица, оправомощени 
да го управляват и представляват, както и 
сведения за професионалната им квалифи­
кация и опит;
4. договорът с управляващото дружество 
и договорът за депозитарни услуги;
5. имената или наименованията и данни за 
лицата, които притежават пряко или непряко 
10 или над 10 на сто от акциите с право на 
глас на заявителя или могат да упражняват 
контрол върху него, както и за броя на при­
тежаваните от тях гласове; лицата представят 
писмени декларации относно произхода на 
средствата, от които са направени вноските 
срещу записаните акции, включително дали 
средствата не са заемни, и за платените от 
тях данъци през последните 5 години по 
образец, одобрен от заместник-председателя;
6. правилата за оценка на портфейла и 
определяне нетната стойност на активите;
7. проспектът на инвестиционното друже­
ство и документът с ключова информация за 
инвеститорите;
8. правилата за управление на риска;
9. други документи и данни, определени 
с наредба.
(2) За издаване на разрешение за орга­
низиране и управление на договорен фонд 
управляващото дружество подава заявление 
до комисията по образец, одобрен от замест­
ник-председателя, към което се прилагат:
1. правилата на договорния фонд;
2. решението на компетентния орган на 
управляващото дружество за организиране 
на договорен фонд;
3. правилата за оценка на портфейла и 
определяне нетната стойност на активите;
4. договорът за депозитарни услуги;
5. проспектът на договорния фонд и до­
кументът с ключова информация за инвес­
титорите;
6. правилата за управление на риска;
7. други документи и данни, определени 
с наредба.
(3) Въз основа на представените документи 
комисията установява доколко са спазени из­
искванията за издаване на лиценз, съответно 
на разрешение. Ако представените данни и 
документи са непълни или нередовни или 
са нужни допълнителна информация или 
доказателства за верността на данните, ко­
мисията изпраща съобщение и определя срок 
за отстраняване на установените непълноти 
и несъответствия или за представяне на до­
пълнителна информация и документи, който 
не може да бъде по-кратък от един месец и 
по-дълъг от два месеца.
(4) Ако съобщението по ал. 3 не бъде 
прието на посочения от заявителя адрес за 
кореспонденция, срокът за представянето им 
тече от поставянето на съобщението на спе­
циално определено за целта място в сградата 
на комисията. Това обстоятелство се удосто­
верява с протокол, съставен от длъжностни 
лица, определени със заповед на председателя 
на комисията.
(5) Комисията се произнася по заявлението 
в срок до два месеца от получаването му, а 
когато са били поискани допълнителни све­
дения и документи – в срок до два месеца от 
получаването им, съответно от изтичането на 
срока по ал. 3, изречение второ.